Μοσχαρίσιες μπριζόλες με κουσκούς και πέστο θυμαριού
Ένα ξεχωριστό πιάτο που μπορούμε εύκολα να φτιάξουμε για το καθημερινό τραπέζι αρκεί να προμηθευτούμε μοσχαρίσιο κρέας καλής ποιότητας.
4 μοσχαρίσιες μπριζόλες βάρους 180 γρ. η καθεμία, χωρίς κόκαλο, σε θερμοκρασία δωματίου , 250 γρ. κουσκούς χοντρό (το δημητριακό, όχι το ζυμαρικό) , 20 ml ελαιόλαδο, αλάτι, φρεσκοτριμμένο πιπέρι , χυμός λεμονιού κατά βούληση, για το σερβίρισμα, 100 γρ. σουσάμι, καβουρδισμένο για λίγα λεπτά σε αντικολλητικό τηγάνι, τα φύλλα από 1 μάτσο μαϊντανό, ψιλοκομμένα, 2 σκελίδες σκόρδο, χοντροκομμένες , 50 γρ. (2 συσκευασίες) φρέσκο θυμάρι (χρησιμοποιούμε μόνο τα φύλλα) , 150 ml ελαιόλαδο, χυμός και ξύσμα από 1 λεμόνι , αλάτι, φρεσκοτριμμένο πιπέρι
Για να φτιάξουμε μοσχαρίσιες μπριζόλες με κουσκούς και πέστο θυμαριού, αρχικά χτυπάμε όλα τα υλικά μαζί στον πολυκόφτη που διαθέτουμε, μέχρι να φτιάξουμε μια πάστα. Την αφήνουμε κατά μέρος.Σε μια κατσαρόλα βάζουμε να βράσει άφθονο νερό και όταν κοχλάσει, ρίχνουμε το κουσκούς. Μετριάζουμε τη φωτιά και το μαγειρεύουμε για όσο χρόνο αναγράφεται στη συσκευασία του. Το στραγγίζουμε και το ρίχνουμε ξανά στην (άδεια πλέον) κατσαρόλα.Προσθέτουμε το μισό πέστο θυμαριού και ανακατεύουμε καλά.Αλείφουμε τις μπριζόλες με το ελαιόλαδο και τις πασπαλίζουμε καλά με αλάτι και πιπέρι.Ζεσταίνουμε πολύ καλά σε δυνατή φωτιά ένα σκέτο αντικολλητικό τηγάνι ή σχαροτήγανο μέχρι να κάψει και να καπνίσει.Ψήνουμε τις μπριζόλες ανά δύο, για 3 λεπτά από κάθε πλευρά, αν τις θέλουμε μέτρια ψημένες, ή για 5 λεπτά από κάθε πλευρά, αν τις θέλουμε καλοψημένες.Βάζουμε τις μπριζόλες σε πιάτα και πάνω τους μοιράζουμε το υπόλοιπο πέστο. Δίπλα τους βάζουμε το κουσκούς. Ραντίζουμε με χυμό λεμονιού και σερβίρουμε τις μοσχαρίσιες μπριζόλες με κουσκούς και πέστο θυμαριού.
Κους κους,Λεμόνι,Μοσχάρι